Sveitsisk 50 franc-seddel med Taeuber-Arps portrett
**Sophie Henriette Gertrude Taeuber-Arp** (født 19. januar 1889 i Davos i Sveits, død 13. januar 1943 i Zürich) var en sveitsisk maler, billedhugger, tekstilkunstner, interiørarkitekt og danser.

Liv og virke
------------

### Bakgrunn

Sophie Taeuber-Arp ble født i Davos i som Sophie Taeuber. Etter sine foreldres tidlige død flyttet hun i 1907 til Sankt Gallen.

Hun studerte fra 1908 til 1910 tekstilkunst ved Ecole des Arts Appliqués i Sankt Gallen, og deretter i 1912 på Kunstgewerbeschule i Hamburg. I 1915 ble hun kjent med Jean Arp og de to giftet seg i 1922. 

Sophie Taeuber tok i 1916 undervisning hos Rudolf von Laban i kunstnerisk uttrykksdans. 

### Kunstnerisk løpebane

Hun opptrådte på Dada-Soiréer i Cabaret Voltaire, dadaistenes stamkneipe i Zürich, hvor hun utviklet egne koreografier. Taeuber var leder av tekstilklassen ved Kunstindustriskolen i Zürich og sørget dermed for parets økonomiske uavhengighet.

Hennes verker karakteriseres ved en geometrisk-abstrakt stil. Med utgangspunkt i rette vinkler og kvadrater lager hun vertikal-horisontale systemer. Figurer og gjenstandsmotiver bruker hun bare når de skal bære et symbol.

Teauber-Arp fikk i 1926 i oppdrag å delta ved renoveringen av en historisk bygning i Strasbourg, den såkalte «Aubette» på Place Kleber. Bygningen ble omgjort fra å være en militærforlegning til et senter for butikker og restauranter. Oppdraget ble utført sammen med ektefellen Jean Arp og Theo van Doesburg, grunnleggeren av den nederlandske De Stijl-bevegelsen. Teauber-Arp tegnet selv foyer-baren i enkle, kvadratiske rød og grå flater. Inntektene fra oppdrget gjorde det mulig for ekteparet senere å slå seg ned i Paris. Tyskernes innmarsj i Paris i 1940 tvang imidlertid ekteparet ut av Paris igjen, først til andre deler av Frankrike og deretter tilbake til Sveits. Teauber-Arp døde i 1943 av kullosforgiftning fra en galt anvendt kamin.

Verker av Sophie Taeuber-Arp var utstilt ved den første Dokumenta-utstillingen i 1955.

Verker i utvalg
---------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| Vertikal-horisontal komposisjon fra 1916.
 |
| Vertikal-horisontal komposisjon fra 1916.
  |

|  |
| --- |
| Komposisjon med diagonaler og sirkel (1916).
 |
| Komposisjon med diagonaler og sirkel (1916).
  |

|  |
| --- |
| Dada-komposisjon (1920).
 |
| Dada-komposisjon (1920).
  |

|  |
| --- |
| Oval komposisjon med abstrakte motiver (1922).
 |
| Oval komposisjon med abstrakte motiver (1922).
  |

 |

Referanser
----------

1. 1 2   CLARA, «Sophie Taeuber-Arp», CLARA-ID 8034[Hentet fra Wikidata]
2. 1 2   RKDartists, «Sophie Taeuber-Arp», RKD kunstner-ID 76378[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   SIKART, oppført som Taeuber-Arp, Sophie, SIKART ID 4023423, besøkt 18. juni 2021[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   SIKART, «Sophie Henriette Gertrud [Taeuber, Sophie] Taeuber-Arp», SIKART ID 4023423[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   Museum of Modern Arts online samling, MoMA kunstner-ID 5777, besøkt 4. desember 2019[Hentet fra Wikidata]
9. ↑  Biografiske opplysninger på internettsiden til MOMA besøkt 19. januar 2014
10. 1 2 3  Internettsiden til Arp-museet Arkivert 3. februar 2014 hos Wayback Machine. besøkt 19. desember 2013
11. ↑  Internettsiden til Technische Universität Dresden besøkt 20. januar 2014
12. ↑  art-is-arp.com Arkivert 10. november 2013 hos Wayback Machine. besøkt 20. januar 2014

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** ULAN **·** HDS **·** NLA **·** NDL **·** NKC **·** BNE **·** CiNii
 |

Portal: Kunst